Мы махуэхэм
Дыгъэгъазэм и 7, щэбэт
Граждан авиацэм и дунейпсо махуэщ
Армением щIыр щыщы-хъеям хэкIуэдахэм я фэеплъ махуэщ (1988). ЩIыхъейм зэтрикъутэпат Спитак къалэр, Ленинакани зэранышхуэ хуэхъуат. Абы цIыху мин 25-рэ хэкIуэдауэ, мин 19-м фэбжь хахауэ щытащ, мин 530-рэ унэншэу къэнат.
Я хэкур яхъумэжу хэкIуэдахэм я фэеплъыр Кубэм щагъэлъапIэ.
1725 гъэм Санкт-Петербург щызэхэтащ Урысейм щIэныгъэхэмкIэ и Академием и япэ зэхыхьэр.
2003 гъэм УФ-м Пермь крайр къыщыунэхуащ.
Дыгъэгъазэм и 7 — 13-хэм Кито (Эквадор) щекIуэкIынущ щIалэгъуалэмрэ сту-дентхэмрэ я дунейпсо фестивалыр.
Москва щызэхэтынущ «2013 гъэм и уэрэд нэхъыфI» фестивалыр.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 6, жэщым щIыIэр градуси 3 — 1 щыхъунущ.
Дыгъэгъазэм и 8, тхьэмахуэ
Узбекистан Республикэм и Конституцэм и махуэщ
1991 гъэм Къэрал Щхьэ-хуитхэм я Зэгухьэныгъэр (СНГ) къызэзыгъэпэща Беловежскэ зэгурыIуэныгъэм Iэ традзащ. Абы СССР къэралыгъуэр щымыIэж ищIащ.
УэрэджыIакIуэ, УФ-м щIыхь зиIэ и артисткэ Шэрий Иринэ къыщалъхуа махуэщ.
Сирием щыщ адыгэ кинорежиссёр, Японием, Иракым, Иорданием щекIуэкIа кинофестивалхэм щытекIуа Анзор Нэждэт и ныбжьыр илъэс 60 ирокъу.
Экономикэ щIэныгъэхэм я доктор, КъБКъУ-м и профессор Шыд Андемыркъан и ныбжьыр илъэс 59-рэ ирокъу.
УФ-м спортымкIэ и министр Мутко Виталий и ныбжьыр илъэс 55-рэ ирокъу.
Адыгэ Республикэм и цIыхубэ сурэтыщI Еутых Iэсият къыщалъхуа махуэщ.
«Кабардинка» ансамблым и къэфакIуэ, Ингуш Республикэм щIыхь зиIэ и артисткэ Щоджэн Ксение къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс къыщесынущ. ЩIыIэр махуэм 1 градус, жэщым градуси 3 — 2 щыхъунущ.
Дыгъэгъазэм и 9, блыщхьэ
Iулъхьэ тын-къеIыхыным ебэныным и дунейпсо ма-хуэщ
1718 гъэм Пётр Езанэм къэралым и цIыхухэр бжыным теухуауэ унафэ къыдигъэкIащ. Япэ апхуэдэ къэпщытэныгъэм, 1722 гъэм иухам, къызэригъэлъэгъуамкIэ, империем цIыху мелуан 14 щыпсэурт.
1769 гъэм Урысейм и зауэ дамыгъэ лъапIэ нэхъыщхьэр — Георгий щихъым и орденыр — къащтащ.
Медицинэ щIэныгъэхэм я доктор, КъШКъУ-м и профессор Шэвхужь Замир и ныбжьыр илъэс 51-рэ ирокъу
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс къыщесынущ. ЩIыIэр махуэм градуси 5 — 2, жэщым градус 12 — 9 щыхъунущ.
